BSC-LT/ACAData huggingface dataset:
[ca] L'aerodinàmica en la Formula 1 ha jugat un rol vital en el rendiment dels vehicles de competició en les últimes dècades. Els vehicles de Formula 1 de 2022 s'han enfrontat a un canvi significatiu de les regulacions tècniques amb el retorn de l'efecte terra com a principal generador de sustentació negativa. L'objectiu d'aquesta tesi és analitzar el comportament aerodinàmic d'un aleró davanter de Fórmula 1 de 2022 mitjançant l'ús de la mecànica de fluids computacional (CFD) en comparació amb l'aleró davanter de 2021, amb la finalitat de comprendre les diferències de flux entre aquests. Al mateix temps, es durà a terme el disseny dels alerons davanters de 2021 i 2022 seguint la normativa tècnica imposada per la FIA. Aquest estudi presenta una explicació breu sobre la història de l'aerodinàmica en la Formula 1, especialment centrat en l'evolució de l'aleró davanter i la influència de les forces de sustentació negatives en la dinàmica del vehicle. A continuació, s'introdueix els principis aerodinàmics necessaris per a la comprensió del projecte, seguit de la discussió sobre les ales incloent una anàlisi comparatiu de les diferències entre l'aleró davanter de 2021 i de 2022. S'han realitzat quatre simulacions començant amb els alerons davanters i després incloent les rodes en moviment i el cobre rodes per al model de 2022. Els resultats obtinguts s'han analitzat per a extreure conclusions sobre el rendiment de l'aleró davanter de 2022 i la seva vorticitat utilitzant els gràfics dels coeficients de resistència de l'aire i de sustentació negativa, i els camps de pressió i de velocitat. A més, s'ha realitzat un anàlisi qualitatiu del mallat i un estudi de la convergència de les simulacions.

[en] Aerodynamics in Formula 1 has played a vital role in race car performance over the last decades. 2022 Formula 1 vehicles have faced a significant change in technical regulations due to the return of the ground effect as the main generator of downforce. This dissertation aims to analyse the aerodynamic behaviour of a 2022 Formula 1 front wing using computational fluid dynamics (CFD) compared to a 2021 front wing to comprehend its differences in flow behaviour, as well as carry out the designs of the 2021 and 2022 front wing models following the FIA technical regulations. This study gives a brief explanation of the history of aerodynamics in Formula 1 focused on the evolution of front wings and the influence of downforce in vehicle dynamics. Moreover, it introduces the most influential aerodynamic working principles. Then, a discussion of wings is presented including a comparative analysis of the differences between the 2021 and 2022 front wings. Four simulations have been carried out starting with only the front wings and then including the tyres in motion and the wheel cover for the 2022 model. The outcomes obtained have been analysed to discuss the 2022 front wing performance and vorticity using the downforce and drag coefficient plots, and pressure and velocity distributions. Furthermore, a qualitative analysis of the meshing and a study of the convergence of the simulations has been carried out.
[ca] Els llocs del rebuig sorgeixen a partir de la tensa relació que s'estableix entre home i natura. Són llocs que acumulen rebuig i alhora són rebutjats per la comunitat, una dualitat explosiva que aflora una problemàtica existent. Cal buscar solucions des del planejament territorial al conflicte generat, ja que són territoris que han sofert una triple fractura econòmica, ecològica i social; des del desplaçament de la comunitat, augment de l'atur, presència de materials tòxics i contaminació, empobriment de la població, ... Així doncs, el planejament ha d'establir estratègies per anticipar-se a la problemàtica del lloc i ha de tenir la capacitat de detectar i reconèixer allò intangible, allò que no es veu i allò que no es vol. El rebuig fa que el lloc esdevingui invisible, per la comunitat, per les autoritats, per les forces econòmiques. Cal identificar els valors d'aquest territori per fer-lo visible de nou, i el paisatge és l'eina que ens ofereix el planejament territorial per establir les noves pautes de recuperació, ja que té la sensibilitat suficient per analitzar de manera transversal els llocs del rebuig i per tant, aportar solucions a través de la planificació en aquests llocs.

[en] The rejection sites grow up from the strained relation between man and nature. They are sites that accumulate whatever we reject, like waste sites, and they are also rejected by the community, an explosive duality that shows a really existing problem. We have to look for measures from the regional development to the conflict produced, in the way that they are territories who have suffered a triple fracture, in the economical, ecological and social way; from the community moving, to the losing of employments, the big presence of toxic materials and pollution, impoverishment of the population, etc... In this case, the regional development had to establish strategies to anticipate the trouble of the site and it has to have the capacity to detect and recognize whatever is intangible, whatever is invisible and whatever is unwanted. The rejection makes the site become invisible, for the community, for decision makers, for economical players. The territory values need to be identified in order to make it visible again. Landscape is the tool offered by territorial planning to establish new refurbishment procedures, as it possesses the sufficient sensibility to analyze transversally the rejection places, bringing along solutions through planning in these sites.
[ca] Una de les principals motivacions que ha dut al progrés en l'àmbit tecnològic, ha estat l'automatització de tasques manuals. S'ha comprovat que millora els resultats finals de les tasques i ens permet optimitzar el temps que hi dediquem. Aquesta és la motivació que ha portat a fer aquest treball. Tot i que, avui dia, és difícil trobar un sistema que no s'hagi automatitzat ja, n'hi ha alguns que es segueixen utilitzant de forma manual. Aquest és el cas de la gran majoria dels sliders de càmera, una eina de l'equip de rodatge dissenyada per a realitzar moviments durant la filmació. Per aquesta raó, en aquest treball es pretén utilitzar les tecnologies que es tenen a l'abast per motoritzar i automatitzar un slider de càmera. Amb aquest propòsit, es realitza l'estudi mecànic per poder dissenyar i construir un prototip. Havent establert el sistema electrònic pel prototip s'implementa un programa de control. En aquest programa de control es troba l'algorisme que permet moure el slider en dues tècniques de gravació diferents, Video Shot i Time Lapse. Per al control del slider, es dissenya una aplicació mòbil amb la qual es pot programar perquè realitzi diferents tipus de desplaçaments. Finalment, es camparen els resultats obtinguts amb els objectius plantejats a l'inici del projecte i es presenten algunes línies de futur.

[en] One of the main motivations that has led to progress in the technological field, has been the automation of manual tasks. It has been proven to improve the final results of the tasks and allow us to optimize the time we spend. This is the motivation that has led to doing this job. Although it is difficult to find a system that has not already been automated, there are some that are still used manually. This is the case for the vast majority of camera sliders, a tool from the filming equipment designed to perform movements during filming. For this reason, this work aims to use the technologies that are available to motorize and automate a camera slider. For this purpose, the mechanical study is carried out to be able to design and build a prototype. Having established the electronic system by the prototype, a control program is implemented. In this control program you will find the algorithm that allows you to move the slider in two different recording techniques, Video Shot and Time Lapse. For slider control, a mobile app is designed with which you can program to perform different types of movements. Finally, the results obtained are compared with the objectives set at the beginning of the project and some lines of the future are presented.
[ca] Les arquitectures temporals no són rellevants per configurar els escenaris de major experimentació arquitectònica d'una determinada època, sinó també per les influències que exerceixen a les arquitectures permanents construïdes amb posterioritat. Precisament, fou aquesta cerca conceptual a partir de l'efímer, la que va possibilitar en gran mesura la investigació i evolució de l'obra de Mies van der Rohe: arquitectures expositives que , tot i la importància quantitativa i qualitativa que van suposar a la producció mesiana, no estan referenciades en la seva totalitat ni estudiades en profunditat; arquitectures efímeres que ofereixen noves perspectives i, per tant, mereixen ésser investigades amb rigor. Així doncs, l'objectiu del present article és el de proporcionar claredat a l'obra de Mies van der Rohe, a partir d'un treball exhaustiu d'arxiu històric. Una metodologia basada i fonamentada en les fotografies, catàlegs i escrits que immortalitzaren les arquitectures que el passat va veure muntar i desmuntar. Des de l'anàlisi i la interpretació dels citats documents històrics, la investigació conclou plantejant una sèrie de discussions de rellevància per la teoria i crítica, tant de l'arquitectura efímera de Mies com de la seva arquitectura permanent. En primer lloc aporta el llistat complet del llegat expositiu de l'arquitecte (llistat que fins avui en dia no ha estat publicat i aquí recau l'originalitat d'aquest estudi) i, en segon lloc, enuncia els fonaments que va assajar en els ambients expositius que posteriorment va traslladar als seus edificis construïts en entorns reals.

[en] Temporary architectures are not only relevant for configuring the scenes of major architectural experimentation from a certain period, but also for the influences they have on permanent architectures that were built at a later stage. Precisely, it was this conceptual search for the ephemeral, which enabled to a large extent, the research and development of the works of Mies van der Rohe: exhibition architectures that, despite the quantitative and qualitative importance represented in the Miesian production, are not referenced in its entirety, nor have there been an in depth study made; ephemeral architectures that offer new perspectives which are worth being investigated with rigor. And so, the aim of this article is to provide clarity to the exposed works of Mies van der Rohe, beginning with an exhaustive work in historical archives. A methodology based on and supported by photographs, catalogue and writings that immortalized the architectures that the past saw set up and dismantled. From the analysis and interpretation of said historic documents, the investigation concludes by suggesting a series of relevant discussions for theory and critique of ephemeral architecture as well as his permanent architecture. First, providing the full list of his exhibition legacy, (a list, to date unpublished and from there the originality of this study has been founded), and secondly, outlining the foundations tested in exhibition scenarios, which were later transferred to his buildings constructed in real environments.
[ca] El present treball de fi de grau es basarà en el disseny, càlcul i estimació econòmica de les principals instal•lacions necessàries en un edifici, enfocant-se a l'estudi de l'eficiència energètica i possibles millores d'aquesta mitjançant una simulació amb una eina informàtica especialitzada. L'edifici escollit és la nau central de l'Escola Industrial (prèviament seu de la EUETIB), que passa a ser edifici d'oficines de la Diputació de Barcelona. Les instal•lacions es desenvoluparan a partir del projecte realitzat a l'empresa Activitats Instal•lacions Arquitectòniques S.L. (AIA).

[en] This final project will be based on the design, calculation and economic estimation of the main systems necessary in a building, focusing on the study of energy efficiency and possible improvements through a simulation with a specialized software tool. The chosen building is the central building of the Escola Industrial (formerly the UETIB main building), which becomes an office Building for the Barcelona Provincial Council. The systems will be developed based on the project started at the company Activitats Instal•lacions Arquitectòniques S.L. (AIA).
[ca] Factors com el marc històric, el territori i el nucli urbà, són els condicionants per a la creació d'un paisatge cultural, entès com el lloc on convergeixen els elements manifestats per la natura amb les accions de l'ésser humà al llarg de la història. En aquest sentit, el present treball busca realitzar un recorregut analític sobre la vall del riu Corb, indagant sobre la seva genealogia històrica, la seva identitat territorial i, finalment, exemplificant el resultat d'aquests factors en un nucli urbà: Guimerà.

[en] Factors such as the historical framework, the territory and the urban nucleus, are the determining factors for the creation of a cultural landscape, understood as the place where the elements manifested by nature converge with the actions of the humans throughout history. In this sense, the present work seeks to carry out an analytical journey on the Corb river valley, inquiring about its historical genealogy, its territorial identity and, finally, exemplifying the result of these factors in an urban nucleus: Guimerá.
[ca] Aquest document presenta un marc de bessó digital dins del domini de l'agricultura intel·ligent. Dissenya un bessó digital basat en el control predictiu autònom d'un hivernacle. El disseny d'un entorn digital per crear un sistema ciberfísic capaç de controlar els paràmetres ambientals de l'hivernacle de forma remota i, per permetre a l'usuari entendre millor l'hivernacle i el seu entorn. El bessó digital presentat usa un control de model predictiu basat en l'anticipació de les previsions meteorològiques, i serveis per recuperar i guardar les dades del núvol.

[en] This document presents a digital twin framework in the smart farming domain. It designs a digital twin based on the autonomous predictive control of a greenhouse. The design of a digital environment to create a cyber-physical-system able to control the greenhouse ambient parameters remotely, and to allow the user to understand better the greenhouse and its environment. The digital twin presented uses model predictive control based on previewing weather forecasts, and services to retrieve and store the data in the cloud.
[ca] L'origen de les ciutats i la sedentarització són resultants del descobriment de l'agricultura i de la ramaderia, causants de la transició des de la vida nòmada, que va ser clau per a l'evolució humana o les responsables del seu declivi. Es recorren les idees de ciutat i habitatge des d'arquitectes, urbanistes i historiadors anarquistes, analitzant-ne la visió, comunitats històriques o teòriques i aprofundint a tres escales: urbana, barri/comunitat i habitatge. Seguidament es porta a terme un estudi intensiu de cinc comunitats potencials a considerar-se part d'aquesta arquitectura i filosofia anarquistes, amb l'objectiu de definir estratègies d'aplicació d'aquestes idees a la societat actual, i desgranant les conseqüències arquitectòniques, socioeconòmiques i fisico-mentals d'aquesta aplicació.

[en] The origin of cities and sedentarization are the result of the discovery of agriculture and animal husbandry, which caused the transition from nomadic life, which was the key to human evolution, or, on the contrary, was responsible for its decline. This study explores the ideas/concepts of cities and housing from anarchist architects, urban planners and historians, analyzing their vision, historical or theoretical communities and delving into three scales: urban, neighborhood/community and dwelling. Subsequently, an intensive study of five communities that could potentially be considered part of this anarchist architecture and philosophy is carried out, with the aim of defining strategies for the application of these ideas in today's society, and unraveling the architectural, socio-economic and physical-mental consequences of such application.
[ca] Comparativa entre l'algoritme de funció d'accés de capa MAC de IEEE 802.11p, CSMA/CA, i el protocol MAC STDMA, en termes de retard i escalabilitat en un escenari concret on dos clústers de vehicles es mouen en direccions oposades en una autopista.

[en] Comparison between the access function algorithm in the MAC layer in IEEE 802.11p, CSMA/CA, and the MAC protocol STDMA, in terms of delay and scalability in a concrete scenario where two clusters of vehicles move in opposite directions on a highway.
[ca] Català: En aquest projecte s'ha dissenyat i implementat un muntatge òptic capaç de produir el procés no lineal de generació del segon harmònic (SHG) en guies d'ona per reflexió Bragg (BRW). S'ha posat en funcionament un làser de freqüència única de cavitat externa, sintonitzable a longituds d'ona al voltant dels 1550 nm. S'ha aconseguit observar dos tipus diferents de SHG, mesurar-ne l'espectre i veure com es desplaça degut a variacions de temperatura. Finalment, també s'ha pogut observar la forma espacial del mode guiat Bragg, gràcies al qual s'aconsegueix la necessària concordança de fase (Phase-Matching) entre totes les ones que intervenen en aquest procés no lineal. Els resultats obtinguts en aquest projecte s'utilitzaran en futurs experiments, especialment, en la implementació d'una font de pars de fotons entrellaçats integrada monolíticament, basada en el procés de generació paramètrica espontània (SPDC).

[en] English: In this project has been designed and implemented a setup to produce the nonlinear process of the second harmonic generation (SHG) in Bragg reflection waveguides (BRW). Starting with the adjustment of a tunable single frequency laser at 1550 with an external cavity configuration. Two diferent types of SHG have been observed, we measured their spectrum and its shifting caused by temperature variations. Finally, it has also been observed the spatial shape of the Bragg mode guided along the BRW, which is the responsible for reaching the phase-matching condition between all the waves involved in this non-linear process. The results obtained in this project will be used in a future experiments, specially, in the implementation of a monolithic integrated source of entangled photon pairs generated by using the spontaneous parametric down-conversion (SPDC) process.
[ca] Es proposa una metodologia per entendre i millorar el futur de Valldoreix a través d'un mapatge de la interacció social en els espais públics. Aquest anàlisi es realitza mitjançant una sèrie de "radiografies" que permeten reinterpretar el funcionament d'aquests espais i definir estratègies encaminades a la regeneració dels barris de baixa densitat.

[en] A methodology is proposed to understand and improve the future of Valldoreix through mapping social interaction in public spaces. This analysis is carried out by means of a series of "radiographs" that allow for a reinterpretation of how these spaces function and the definition of strategies aimed at regenerating low-density neighborhoods.
[ca] Akelarre, és un refugi dissenyat amb un propòsit fonamental: brindar suport integral i un refugi segur a dones i, en alguns casos, als seus fills i filles, que han estat víctimes de violència de gènere. Més enllà de ser un simple refugi, Akelarre representa un nou començament i resiliència en temps difícils. Aquest projecte arquitectònic que es troba en el barri de Neukölln a Berlín, cerca ser una profunda exploració de com l'arquitectura pot ser una aliada en situacions física i psicològicament complicades. Es planteja la pregunta fonamental de com un espai físic pot contribuir al procés de recuperació i sanació de les usuàries, i com pot ser dissenyat per a proporcionar suport emocional, assessorament personalitzat i un entorn segur i d'acompanyament que promogui la reconstrucció de vides trencades. La intimitat, la seguretat, l'horitzontalitat i l'acompanyament són vertebradors que s'entrellacen de manera crucial en el disseny i funcionament de Akelarre.

[en] Akelarre is a shelter designed with a fundamental purpose: to provide comprehensive support and a safe shelter for women and, in some cases, their children, who have been victims of gender-based violence. More than just a shelter, Akelarre represents a new beginning and resilience in difficult times. This architectural project, located in the Berlin neighborhood of Neukölln, seeks to be a profound exploration of how architecture can be an ally in physically and psychologically complicated situations. It asks the fundamental question of how a physical space can contribute to the recovery and healing process of their users, and how it can be designed to provide emotional support, personalized counseling, and a safe and accompanying environment that promotes the reconstruction of broken lives. Intimacy, safety, horizontality and accompaniment are crucially interacting in the design process and operation of Akelarre.
[ca] En aquesta tesi s'avaluen diferents tècniques per reconèixer i aparellar impressions de calçat, utilitzant imatges de referència i d'escenes reals de crim. Degut a les condicions en què es troben les impressions (oclusions parcials, variació de forma ) es necessita un sistema invariant davant translació, rotació i escalat. Per això s'utilitza un codificador VLAD (Vector of Locally Aggregated Descriptors) per agrupar descriptors obtinguts en diferents enfocaments, com SIFT (Scale-Invariant Feature Transform), Dense SIFT i Triplet CNN (Convolutional Neural Network). Aquests dos últims enfocaments proporcionen els millors resultats un cop els paràmetres s'han ajustat correctament, utilitzant la corba CMC (Characteristic Matching Curve) per realitzar l'avaluació.

[en] In this thesis different techniques are evaluated to recognize and match footwear impressions, using reference and real crime scene shoeprint images. Due to the conditions in which the shoeprints are found (partial occlusions, variation in shape) a translation, rotation and scale invariant system is needed. A VLAD (Vector of Locally Aggregated Descriptors) encoder is used to clustering descriptors obtained using different approaches, such as SIFT (Scale-Invariant Feature Transform), Dense SIFT in a Triplet CNN (Convolutional Neural Network). These last two approaches provide the best performance results when the parameters are correctly adjusted, using the Cumulative Matching Characteristic curve to evaluate it.